**Vene keele ainekava**

**9. klass**

**ÕPPESISU**

**Teemavaldkonnad**

MINA JA TEISED: enda andmete esitamine, enesetunne, suhted teistega; enese tunnetamine seoses teiste ja loodusega.

PERE JA KODU: perekond ja sugulased, sugupuu ja selle koostamine; perekonnaseis; korter ja selle plaan, korteri ost-müük, tutvumine maakleritööga.

SÕBRAD: tutvumine kuulutuse kaudu; välimuse täpne kirjeldus; välimuse eripärasused; iseloomujooned.

IGAPÄEVASED TEGEVUSED: tervislik/ebatervislik eluviis; kodused tegevused; ümbritsevad tarbeesemed; toitumistavad, menüü koostamine; vajalikud/mittevajalikud asjad.

ÕPPIMINE JA TÖÖ: klassi- ja koolikaaslased; võimalused edasiõppimiseks; elukutsevalik; töökuulutused, töötasu.

HARRASTUSED JA KULTUUR: teater ja kino; massimeedia (internet, ajalehed, ajakirjad) kaudu vajaliku info leidmine.

RIIGID JA NENDE KULTUUR: riik, rahvus ja kõneldav keel; Euroopa Liit; puhkus ja reisimine.

ÕPITAVAT KEELT KÕNELEV MAA: vene keel ja tema kasutamine, riigi- ja rahvuspühad, nende tähistamine; õnnitlused; hotellis.

KESKKOND, KODUKOHT EESTI: ilm, ilmamärgid, ilmateade; venelased Eestis; eestlased Venemaal; Eesti ja oma kodukoha tutvustamine.

**Grammatilised oskused**

1) tegusõna: käskiva kõneviisi moodustamine ja kasutamine, liikumist väljendavad tegusõnad

2) eessõnad: vähem- ja harva kasutatavad eessõnad, nende rektsioon ja kasutamine erinevates käänetes.

3) määrsõnad: modaalverbid *мочь, хотеть, быть должным* kasutamine lausetes; küsivad ja eitavad määrsõnad (*где? куда? oткуда?*)

4) sidesõnad: liitlausete moodustamisel kasutatavad rinnastavad ja alistavad sidesõnad (*но, или, поэтому, если*)

5) asesõnad: küsivad ja eitavad asesõnad (*никто, ничто*)

**ÕPPETEGEVUS**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse võrdselt, suurendades suulise suhtluse kõrval järk-järgult kirjaliku suhtluse mahtu. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride omanäolisust ja väärtuslikkust. Õpilased mõistavad erinevaid kultuuritavasid ning oskavad neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) meedia- ja autentsete audiovisuaalsete materjalide kasutamine (nt uudised, lühifilmid);

4) loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);

5) projektitööd;

6) lühiettekanded (nt pildikirjeldus, hobide tutvustamine, projektitööde kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt sõnaraamatud, internet).

**ÕPITULEMUSED**

Õpilane

1. saab aru ja oskab vastata vene keelt rääkiva kõnelejaga elementaarsetes suhtlusolukordades;
2. mõistab lausete ja väljendite sisu õpitud teemade piires:
3. saab aru kontekstist üldiselt ja selle alateemadest,
4. oskab täita elementaarseid kirjalikke formulare,
5. oskab hankida infot venekeelsest meediast,
6. on süvendanud oma teadmisi Venemaast ja tema kultuurist;
7. teadvustab ja oskab tuua välja kultuurilisi erinevusi;
8. töötab nii iseseisvalt kui rühmas ja paaris
9. hindab adekvaatselt oma tugevaid ja nõrku külgikeeleoskuses, vajadusel neid kohandades

**HINDAMINE**

III kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem kui 4 õppeaastas.